টেকনাফে ইউপি সদস্য ইয়াবাসহ গ্রেফতার
কক্সবাজারের টেকনাফ উপজেলায় ২০ হাজার ইয়াবা টেবলেটসহ এক ইউপি সদস্যকে গ্রেফতার করেছে পুলিশ। তার নাম জাহিদ হোসেন (৪০)।







শনিবার সন্ধ্যায় টেকনাফ উপজেলার হোয়াইক্যং ইউনিয়নের মহেশখালিয়া পাড়ায় অভিযান চালিয়ে তাকে গ্রেফতার করা হয়।




পুলিশের দাবি, গ্রেফতার জাহিদ স্বরাষ্ট্রমন্ত্রণালয়ের তালিকাভুক্ত ইয়াবা ব্যবসায়ী। তিনি হোয়াইক্যং ইউনিয়ন পরিষদের ৮ নম্বর ওয়ার্ডের সদস্য ও পরিষদের প্যানেল চেয়ারম্যান। তিনি ওই ইউনিয়নের মহেশখালিয়া পাড়ার মৃত আবদুস সাত্তারের ছেলে।
টেকনাফ থানার ওসি প্রদীপ কুমার দাশ বলেন, জাহিদ হোসেনের নাম স্বরাষ্ট্র মন্ত্রণালয়ের তৈরি করা মাদক কারবারিদের তালিকায় ৬১ নম্বরে রয়েছে। ইয়াবা ব্যবসায় জড়িত থাকার অভিযোগে তার বিরুদ্ধে টেকনাফ থানায় একাধিক মামলা রয়েছে।
সন্ধ্যায় মহেশখালিয়া পাড়ায় এক মাদক কারবারির বাড়িতে ইয়াবার চালান মজুদের খবরে পুলিশের একটি দল অভিযান চালায়। বাড়িটিতে তল্লাশি চালিয়ে বিশেষ কৌশলে লুকিয়ে রাখা অবস্থায় পাওয়া যায় ২০ হাজার ইয়াবা ট্যাবলেট এবং নগদ ২ লাখ ৪০ হাজার টাকা।

কক্সবাজারের টেকনাফ উপজেলায় ২০ হাজার ইয়াবা টেবলেটসহ এক ইউপি সদস্যকে গ্রেফতার করেছে পুলিশ। তার নাম জাহিদ হোসেন (৪০)।